MINT:UMUHIMU WA MIUNDO MSINGI NCHINI KENYA
Miundo msingi ni nyenzo za kimsingi katika maendeleo ya kiuchumi ya nchi. Miundo msingi haizalishi bidhaa moja kwa moja bali huboresha mazao kwa njia mbalimbali. Huweza kujitokeza kwa tanzu mbili; 
Programu na vifaa kama vile tarakilishi. Baadhi ya yanayoonekana ni mataa ya trafiki, nyanja za ndege, magingi ya taa za umeme, mifumo ya maji, na mengineo. Yanayofuata ni umuhimu wa miundo msingi nchini.
Awali, ni uzalishaji wa kawi. Nguvu hizo za umeme zinatumika kwenye viwanda kuendesha mashini za kutengeneza bidhaa mbalimbali. Kuna aina nyingi za umeme kama vile umeme kutokana na upepo na kutokana na maji. Umeme huu unatumika kuendesha mashini na kumpunguzia binadamu kazi na pia hukamilika kwa muda mfupi na bidhaa huwa maradufu. 
Pili, inawezesha nchi kupata soko mapya yote yaa kawaida na ya mataifa mengine. Bidhaa zinaweza kusambazwa kutumia miundo msingi hii kama vile; 'SGR' kutoka Mombasa, husafirisha nazi hadi Naivasha na biashara kunoga. Pia, nchi za Ujerumani na Uchina huhusika na nchi ya Kenya kwa kuuziana bidhaa zao. Biashara hii inawezesha nchi kupata fedha za kigeni na kutumika kuendeleza nchi.
Tatu, hufunua maeneo mapya, kama vile ‘SGR’ na kuanzisha miji na makao mapya. Wananchi watafanya biashara na kupata cha kulia mdomoni. Watu kutoka maeneo tofauti tofauti watatangamana na kuuza bidhaa zao. Wananchi hao wataweza kupata njenje za kujikimu maisha yao na yale ya wanao.
Isitoshe, ni ukuzaji wa umoja wa kitaifa. Watu nchini watakuwa pamoja. Naam, kidole kimoja hakivunji chawa. Wananchi wakienda kwenye vibarua vyao kama vile kujenga reli, watakutana na wengine ambao hapo awali hawakujuana. Huwawezesha wao kujuana na kuishi kama ndugu. Pia, kutakuwa na uhusiano wakioana kutoka aila hadi nyingine na kupunguza chuki na vita baina yao. Vilevile, hubuni nafasi za ajira. Miundo msingi huleta nafasi za ajira hasa kwa vijana. Manjati watapata kazi kwa kujenga barabara, kufagia viwanja vya ndege na halikadhalika. Garimoshi kama ya SGR imeleta ajira nyingi. Wengine wameandikwa kwenye Kukata tiketi na wengine kama nahodha. Wote hao watapata mshahara na kuendeleza maisha yao mbele. 
Minghairi ya hayo, huboresha maisha ya watu. Huduma ya kimsingi kwa jamii kama vile; maji safi na stima hupatikana kwa urahisi Tukiangalia zama za jadi, watu walikuwa wakiturnia koroboi kupata mwangaza usiku. Koroboi hizo zilikuwa na mrafa si kidogo. Hutoa moshi mwingi na hata kutekeleza nyumba. Hivi sasa, stima haina moshi na hutumika kila mahali. Pia usafiri umekuwa bora na wa haraka. Safari ya ghafla yawezekana kwa kutumia ndege na saa chache. Akina babu zetu waliturnia vipande kama punda, na safari kuchukuwa miezi.
Pia, imeimarisha elimu. Wanafunzi wanakuza elimu yao kutumia miundo msingi. Kuna mabara ambayo hufanyia majaribio yao. Madarasa yaliyo na madawati ya kuwawezesha kusoma vyema. Shule pia zina maktaba zenye vitabu aina mbali na maabara ya tarakilishi ambayo kupitia intaneti, wanaweza 
kufanya utafiti wa masomo yao. Wataweza kuelewa zaidi kama hawakumuelewa mwalimu vizuri. 
Fauka ya hayo imepunguza ajali, kwa kujenga barabara za tamaki. Barabara hizi ni nyororo ha hazina mashimo. Pia hurahisisha usafiri kwa dereva na kumpa wakati mzuri kwani hakuna mvutano kati ya magurudumu na barabara. Kabla ya barabara hizi kujengwa, zile za udongo ndizo zilikuwa zikitumika. Mvua kubwa ikinyesha udongo humomonyoka na kusababisha magari kusaki na hata kupenduka. Watu wengi waliopoteza maisha yao. Barabara za tamaki huweza kutumiwa wakati wa kiangazi na mvua na pia hazina ajali nyingi.
Aghalabu miundo msingi imepunguza uhalifu kadri vijana wamepata ajira na wanaweza kujipatia chochote watakacho kulingana na uwezo wao. Hii inapunguza uhalifu kwa sababu walikuwa hawana cha kujikimu. Hivi sasa wanaweza kukimu mahitaji na wala hawapori tena watu. Hapo kabla, walikuwa na mkono wa paka kunyakua watakacho pata.
Hata hivyo, miundo msingi imeimarisha usalama. Si wanyama, si binadamu, wote wameweza kusalimishwa. Vyombo maalum kama vile kamera za siri inauwezo wa kunasa picha. Vituo vya wanyama pori vinaweza kueka kamera hizi kulinda wanyama. Iwapo wawindaji haramu wataingia misituni, basi wataonekana nakukamatwa. Pia huwekwa kwenye benki. Iwapo majambazi watawavamia basi itakuwa rahisi kwao kutiwa mbaroni.
Nikihitimisha, miundo msingi inachangia ukuaji wa kiuchumi wa nchi. Nchi ikiwa na usalama, basi wageni kutoka maeneo mbalimbali ya ulimwengu watakuja kizuru nchi hii. Wageni hao watalipa ushuru na serikali itapata hela za kujenga nchi. Hata hivyo, wageni wataanza biashara na nchi yetu na kuwawezesha vijana kupata ajira kutokana na wawekezaji. Wanafunzi pia watapata elimu bora na kuendeleza jamii na nchi yetu mbele. 


Question: Nguvu za nini hutumika katika viwanda kuendesha mashine
Answer: Umeme